b'\n_START_ARTICLE_\nSolmu M\xc3\xa4kel\xc3\xa4\n_START_PARAGRAPH_\nSolmu M\xc3\xa4kel\xc3\xa4 (18. kes\xc3\xa4kuuta 1922 Viipuri \xe2\x80\x93 25. hein\xc3\xa4kuuta 2018 Helsinki) oli suomalainen taikuri. H\xc3\xa4n kirjoitti taikatempuista useita kirjoja ja lehtipalstoja sek\xc3\xa4 toimi Suomen Taikapiiri ry:n \xc3\xa4\xc3\xa4nenkannattajan Simsalabim-lehden p\xc3\xa4\xc3\xa4toimittajana. Sota-aikana Solmu M\xc3\xa4kel\xc3\xa4 esiintyi rintamalla viihdytyskiertueilla sek\xc3\xa4 aseveli-illoissa. Lis\xc3\xa4ksi M\xc3\xa4kel\xc3\xa4 esiintyi televisiossa ja elokuvissa, muun muassa Pekka ja P\xc3\xa4tk\xc3\xa4 neekerein\xc3\xa4 sek\xc3\xa4 Aki Kaurism\xc3\xa4en Kauas pilvet karkaavat. _NEWLINE_Solmu M\xc3\xa4kel\xc3\xa4 esiintyi Linnanm\xc3\xa4en huvipuistossa sen perustamisesta alkaen ja veti siell\xc3\xa4 nuorten taikatemppukoulua, josta kehittyi my\xc3\xb6hemmin Linnanm\xc3\xa4en Sirkuskoulu. H\xc3\xa4n toimi my\xc3\xb6s Suomen Taikapiiri ry:n puheenjohtajana. M\xc3\xa4kel\xc3\xa4 oli my\xc3\xb6s Suomen Taikapiiri ry:n kunniapuheenjohtaja, Viihdetaikurit ry:n kunniaj\xc3\xa4sen ja Taikaritarit ry:n kunniaj\xc3\xa4sen._NEWLINE_M\xc3\xa4kel\xc3\xa4 kuoli 96-vuotiaana 25. hein\xc3\xa4kuuta 2018.'